**У С Т А В**

**НА НАРОДНО ЧИТАЛИЩЕ “НИКОЛА ЙОНКОВ ВАПЦАРОВ- 1906г.”**

**село ВАСИЛ ЛЕВСКИ,община КАРЛОВО, област ПЛОВДИВ**

 ГЛАВА ПЪРВА: ОБЩИ ПОЛОЖЕНИЯ

Чл.1.Народно читалище „Никола Й.Вапцаров-1906 г.” е традиционно самоуправляващо се културно – просветно сдружение на жителите от село Васил Левски ,Пловдивска област.

Чл.2.Читалището е юридическо лице с нестопанска цел с наименование

„Никола Й.Вапцаров-1906 г.”, което е създадено и функционира на основание Закона за народните читалища и този устав.

Чл.3. Народно читалище „Никола Й.Вапцаров-1906 г.” има за свое седалище с. Васил Левски,общ..Карлово ,обл.Пловдив,ул.”1 –ва” №2 , където се намира адреса на управлението му.

Чл.4. Читалището е неполитическа организация и в неговата дейност могат да вземат участие всички физически лица без оглед на ограничение на възраст, пол, политически и религиозни възгледи и етническо самосъзнание.

 ГЛАВА ВТОРА: ЦЕЛИ И ЗАДАЧИ НА ЧИТАЛИЩЕТО

Чл.5. Читалището има за свои цели:

т.1.Да работи за развитието и обогатяването на културния живот, социалната и образователна дейност на хората от с.Васил Левски;

т.2. Да запазва и развива обичаите и традициите на българския народ; т.3.Да буди интерес към знание с оглед на развитието на личността и

приобщаването на хората към ценностите и постиженията на науката, изкуството и културата;

т.4.Да възпитава и утвърждава националното самосъзнание на населението;

т.5.Да осигурява достъп до информация на населението;

т.6 Да бъде средище за духовен живот и култура на населението от селото;

Чл.6.За постигане на своите цели читалището извършва следните основни дейности:

т.1.Урежда и поддържа библиотека, читалня, фото- фоно-,филмо- и видеотека, електронни информационни мрежи;

т.2.Развива и подпомага любителското художествено творчество; т.3.Организира школи, кръжоци,курсове, клубове, кино- и

видеопоказ,празненства, концерти, чествания и младежки дейности; т.4.Събира и разпространява знания за родния край;

т.5. Създава, съхранява и популяризира музейни и др. Сбирки съгласно Закона за културното наследство;

т.6.Предоставяне на компютърни и интернет услуги;

т.7.Допълнителни стопански дейности и други услуги, като използва приходите от тях за подпомагане изпълнението на основните си функции, които не противоречат на Закона за народните читалища и този устав; Чл.7.Читалището няма право да предоставя собствено или ползвано от него имущество възмездно или безвъзмезно :

т.1.За хазартни игри и нощни заведения;

т.2.За дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

т.3.За постоянно ползване от политически партии и организации; т.4.На председателя,секретаря,членовете на настоятелството и

проверителната комисия и на членовете на техните семейства.

 ГЛАВА ТРЕТА: ЧЛЕНСТВО В ЧИТАЛИЩЕТО

Чл. 8. Членството в читалището е свободно за всички дееспособни граждани без ограничение, които работят за постигане целите на читалището и защитават неговите интереси.

Чл.9.Членовете на читалището са: индивидуални, колективни и почетни.Индивидуалните членове на читалището са действителни и спомагателни.

Чл.10.Действителни индивидуални членове на читалището могат да бъдат всички лица, които са навършили 18 години , редовно заплащат членския си внос, определен с решение на Общото събрание на читалището.

Чл.11./1/. Кандидатите за действителни индивидуални членове подават писмено заявление до Настоятелството на читалището, с което декларират, че желаят да станат членове на читалището, че познават и приемат устава и ще работят за постигането на неговите цели.

/2/.Кандидатурите се разглежда и гласува на заседание на Настоятелството с обикновено мнозинство от присъстващите на заседанието на Настоятелството

Чл. 12. Приетият за действителен индивидуален член заплаща членския си внос по ред, определен от Настоятелството и има право да избира и да бъде избиран.

Чл. 13. Лицата с особени заслуги към читалището се обявяват за почетни членове по решение на Общото събрание по предложение на Настоятелството или от членовете на читалището.

Чл.14.На лицата по предходния член Настоятелството издава специални удостоверения.

Чл.15.Спомагателни индивидуални членове на читалището са всички лица, които не са навършили 18 години и работят за постигане целите на читалището. Те могат да бъдат освободени от плащането на членски внос или да го заплащат в намалени размери, съобразно с решенията на Общото събрание. Спомагателните индивидуални членове на читалището нямат право да избират и да бъдат избрани в органите на ръководството на читалището.

Чл. 16. Членовете на читалището имат право да: т.1. Участват в управлението на читалището;

т.2. Получават улеснен достъп до всички читалищни форми и прояви по ред, определен от Настоятелството;

т.3. Ползват с предимство културно- просветните форми на читалището; т.4. Получават всякаква информация, относно дейността на читалището и упражняват контрол върху нея;

/2/ Членовете на читалището са длъжни:

т.1. Да спазва устава на читалището и решенията на неговите членове; т.2. Да плащат лично и редовно членския си внос;

т.3. Да участва в дейността на читалището;

т.4. Да опазват имуществото и доброто име на читалището , както и да не уронва неговия престиж;

Чл.17. При условията на чл. 11, ал. 3 от ЗНЧ в читалището могат да членуват колективни членове. Те се приемат по писмено заявление на упълномощен представител на кандидатите за колективно членство и се приемат по реда на чл. 11, ал. 2 от този устав.

Чл.18. Членството в читалището може да се прекрати по решение на Общото събрание, когато членът нарушава грубо устава на читалището и решенията на неговите органи, работи срещу неговите цели и интереси, или му е причинил значителни вреди.

Чл. 19. Членството в читалището се прекратява и по желание на самия член, с писмено известие до настоятелството, както и с неговата смърт, както и при неплащане на членски внос за срок по – дълъг от една календарна година.

Чл. 20. Общото събрание може да отмени решение на настоятелството, с което е отказано на дадено лице членство в читалището. В този случай кандидата за членство се смята приет за член от момента на вземането на решението за отказа от Настоятелството.

 ГЛАВА ЧЕТВЪРТА: ОРГАНИ НА УПРАВЛЕНИЕ НА ЧИТАЛИЩЕТО

Чл. 21. Органи за управление на читалището са:

т. 1. Общото събрание на членовете на читалището; т. 2. Настоятелството;

т. 3. Проверителната комисия;

Чл. 22. Общото събрание на читалище„Никола Й.Вапцаров-1906 г.” се състои от всички членове на читалището, имащи право на глас:

т.1. Общото събрание се свиква редовно най-малко веднъж в годината по решение на Настоятелството с писмена покана, която се обявява публично най-малко седем дни преди датата на събранието. Поканата съдържа данни относно датата, мястото и часа на началото на събранието, както и неговия дневен ред. Тя трябва да бъде получена срещу подпис и връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието;

т.2. Общото събрание се смята за законно, ако на него присъстват най- малко половината от имащите право на глас членове на читалището. При липса на кворум събранието се отлага с 1 час. Тогава събранието е законно, ако на него присъстват не по-малко от една трета от членовете при редовно общо събрание или минимум половината плюс един от членовете при извънредно общо събрание;

Чл. 23. Общото събрание взема решения относно: т.1. Изменя и допълва устава;

т.2.Избира и освобождава членовете на Настоятелството, Проверителната комисия и Председателя;

т.3. Приема ,изменя и отменя вътрешните актове на читалището,необходими за организацията на неговата дейност;

т.4. Изключва членове на читалището;

т.5.Приема годишен отчет до 30 март на следващата година; т. 6. Приема бюджета на читалището;

т. 7. Определя размера на членския внос;

т.8.Взема решение за прекратяване на читалището;

т.9. Взема решение за отнасяне до съда на незаконосъобразни действия на ръководството или отделни читалищни членове;

т.10.Определя основните насоки за дейността на читалището;

т.11.Взема решение за членуване или за прекратяване на членството в читалищно сдружение;

т.12.Отменя решения на другите органи на читалището;

т.13.Взема решения за откриване на клонове на читалището след съгласуване с общината;

т.14.Взема решения и по други въпроси съгласно ЗНЧ и този устав.

/2/ Решенията на Общото събрание са задължителни за другите органи на читалището.

Чл. 24./1/. Общото събрание може да се проведе и извънредно по предложение на една трета от действителните, колективни и почетни членове на читалището или по искане на Проверителната комисия. В тези случаи поканата се определя от тях.

/2/.Извънредно общо събрание може да се свика и по решение на Настоятелството.

Чл.25.Изпълнителен орган на читалището е Настоятелството, което се състои най – малко от трима члена, избрани за срок от три години.Същите да нямат роднински връзки по права и съребрена линия до четвърта степен.

Чл. 26. Настоятелството има следните задължения: т. 1. Свиква Общото събрание;

т.2.Осигурява изпълнението на решенията на Общото събрание; т.3.Подготвя и внася проект за бюджет на читалището,упражнява го и

отчита изпълнението му пред Общото събрание;

т.4.Подготвя и внася в Общото събрание отчет за дейността на читалището;

т.5.Назначава секретаря на читалището и утвърждава длъжностната му характеристика;

т.6.Одобрява щата на читалището и дава съгласието си за сключване на договори с извънщатни сътрудници на читалището.

/2/ Настоятелството заседава най – малко веднъж месечно и е законно и може да взема решения ,ако в заседанието участват половината плюс един от членовете му.

/3/ В състава на Настоятелството нямат право да бъдат избирани щатни служители, освен Секретаря на читалището.

Чл.27.Председателят на читалището е член на настоятелството и се избира от Общото събрание измежду неговите членове за срок от три години.

/1/ Председателят:

т.1.Организира дейността на читалището съобразна закона, устава и решенията на Общото събрание;

т. 2. Представлява читалището;

т.3.Свиква и ръководи заседанията на Настоятелството и ръководи Общото събрание;

т. 4. Отчита своята дейност пред Настоятелството;

т. 5. Сключва и прекратява трудовите договори със служителите съобразно бюджета на Читалището и въз основа решение на Настоятелството.

Чл. 28. Секретарят на читалището:

т.1. Работи като негов щатен служител;

т.2.Организира изпълнението на решенията на Настоятелството, включително решенията за изпълнение на бюджета;

т.3. Организира текущата основна и допълнителна дейност; т.4.Отговаря за работата на щатния и хонорувания персонал;

т.5. Представлява читалището заедно и по отделно с председателя.

/2/ Секретарят на читалището не може да е в роднински връзки с членовете на Настоятелството и на Проверителната комисия по права и по съребрена линия до четвърта степен,както и да бъде съпруг/съпруга на председателя на читалището.

/3/ Трудовото възнаграждение на Секретаря се определя от Настоятелството. Чл. 29. Проверителната комисия се състои най-малко от трима членове, избрани за срок от три години.

/1/ Проверителната комисия осъществява контрол върху дейността на Настоятелството, Председателя и секретаря на Читалището по спазване на ЗНЧ, този устав и решенията на Общото събрание.

/2/ Проверителната комисия сама определя правилата за работния си процес.Председателя на Проверителната комисия участва в работата на Настоятелството без право на глас.

/3/ При констатирани нарушения, проверителната комисия уведомява Общото събрание на Читалището, а при данни за извършено престъпление и органите на прокуратурата.

/4/ Членовете на Проверителната комисия не могат да бъдат лица, които са в трудовоправни отношения с читалището или са роднини на членове на Настоятелството, на Председателя или на секретаря по права линия,съпрузи,братя,сестри и роднини по сватовство от първа степен.

 ГЛАВА ПЕТА: ИМУЩЕСТВО И ФИНАНСИРАНЕ НА ЧИТАЛИЩЕТО

Чл.30.Имуществото на читалището се състои от право на собственост и други вещни права, вземания ценни книжа и др. приходи.

Чл.31. Читалището набира средства за своята дейност от следните източници:

т. 1. Членски внос;

т.2.Културно-просветна и информационна; дейност; т.3. Субсидия от държавния и общински бюджети; т. 4. Наеми от движимо и недвижимо имущество;

т. 5. Дарения и завещания;

т.6. Допълнителна стопанска дейност; т. 6. Други приходи.

Чл.32.Имуществото на читалището се използва за постигане на неговите цели.

Чл.33.Предложената годишна субсидия на Читалището се разпределя съгласно механизъм посочен в ЗНЧ.

 ГЛАВА ШЕСТА: ПРЕКРАТЯВАНЕ НА ЧИТАЛИЩЕТО

Чл. 34. Читалището може да бъде прекратено по решение на Общото събрание, като решението се впише в регистъра на окръжния съд.То може да бъде прекратено с ликвидация или по решение на окръжния съд ако:

т. 1. Дейността му противоречи на закона, устава и добрите нрави;

т.2. Имуществото не се използва според целите и дейността на читалището;

т. 3. Налице е трайна невъзможност читалището да действа или не развива дейност за период две години.

 ГЛАВА СЕДМА: ЗАКЛЮЧИТЕЛНИ РАЗПОРЕДБИ

Чл. 35. Читалищното настоятелство изготвя годишния отчет за приходите и разходите, който се приема от Общото събрание.

Чл. 36./1/. Председателят на читалището ежегодно в срок до 10 ноември представя на Кмета на Община Карлово предложения за своята дейност през следващата година.

/2/Общински съвет - Карлово приема годишна програма, относно задачите, които се възлагат на читалището в съответната Община.

/3/ Задачите по ал. 1. се изпълняват от Читалището въз основа на финансово обезпечен договор, сключен с Кмета на Община Карлово.

/4/ Председателят на читалището представя до 30 март всяка година пред Кмета на Община Карлово и Общински съвет – Карлово доклад за изпълнението на възложените му общински задачи и за изразходваните от бюджета средства през предходната година.

Чл. 37. Читалището има свой кръгал печат с надписи: Народно читалище

„Никола Й. Вапцаров – 1906 г.”, а в средата с. Васил Левски общ.Карлово. Чл. 38. Празникът на читалището е 24 ноември – рождената дата на Никола Й. Вапцаров и 24 май – Ден на българската просвета и култура и на славянската писменост.

Чл. 39. Читалището има право, съгласно чл. 4б., т. 3.от ЗНЧ да кандидатства по проектите от международните дарителски програми.

Чл. 40. За всички неуредени в този устав правни отношения се прилага ЗНЧ и действащите нормативни актове на българското законодателство.

Чл. 41. Настоящият устав е съставен на основание Закона за народните читалища,обнародван в ДВ бр.42 от 05.06.2009 г. и е приет на Общото събрание, състояло се на 26.11.2009 г.

Поименен списък

на Читалищното настоятелство при НЧ”Н.Й.Вапцаров 1906” с.Васил Левски ,общ.Карлово

1. Тодор Ботев Стоянов - Председател
2. Ангелина Енчева Пенкова -член
3. Лазар Тонов Лазаров - член
4. Наталия Николаева Стоянова- член
5. Мима Георгиева Петкова - член
6. Тодор Иванов Колев- член
7. Петър Иванов Рулев - член
8. Стефка Иванова Иванова- член
9. Христо Иванов Христов - член

Поименен списък

на Проверителната комисия при НЧ”Н.Й.Вапцаров 1906” с.Васил Левски ,общ.Карлово

1. Тотка Атанасова Трифонова -Председател
2. Милена Петрова Бичева- член
3. Кольо Николаев Колев- член

ОТЧЕТ за работата на НЧ”Никола Й. Вапцаров - 1906” с.Васил Левски общ.Карлово за 2019 г.

1. Брой жители - 1435
2. Брой читалищни членове : действителни - 80,спомагателни - 35 3.Библиотечна дейност

- библиотечен фонд – 10 258

книги – 9 949 ,периодични издания - 5 ,грамофонни плочи - 224, диапозитиви

* 52,графични издания - 13,нотни издания – 13,други -2
* набавени библиотечни материали - 170
* отчислени – 80
* регистрирани устни справки - 97
* библиотечни уроци - 12
* уредени витрини – 30
* брой читатели - 159,посещения -2999
* зает библиотечен фонд – 2650 -- абонамент на периодични издания – 2
* представяне на книги - 2

 4.Любителско художествено творчество

- постоянно действащи колективи а/ оркестър

б/детски танцов състав

в/колектив за изворен фолклор

г/колектив за възрожденски песни д/колектив за народни обичай

е/кукери

ж/група за художествено слово з/ танцов състав „Веселие” и/мъжка певческа група

- временно действащи колективи коледари и лазарки

участия на съставите за 2019 г. м.ЯНУАРИ

-Богоявление - хвърляне на кръста- група за народни обичай

-171 години от рождението на Хр. Ботев - декламация на стихотворение от Хр. Ботев от група за художествено слово

-участие на кукери и група за народни обичай в межд. фестивал в гр.Перник,откриване на Пловдив-европейска столица на културата

* Бабинден –участие на колектив за изворен фолклор и оркестър

м.ФЕВРУАРИ

* Трифон зарезан- участие на колектив за изворен фолклор,оркестър, колектив за народни обичай, танцов състав „Веселие”

-146 години от обесването на Васил Левски участие на група за художествено слово

м.МАРТ

-1 март - ден на самодееца

-Детско утро с баба Марта в детската градина

* 8-ми март -концерт с участието на участие на колектив за изворен фолклор,оркестър,танцов състав „Веселие”,група за художествено слово,детски танцов състав

- Лазаруване-участие на лазарки

- Старчовден – участие на кукери и колектив за народни обичай

- участие на кукери и група за народни обичай в межд. фестивал в гр.Раковски, гр.Карлово,с.Христо Даново и с.Чавдар

м.АПРИЛ

-1 април –Ден на хумора Вечер на смеха

-участие на група за възрожденски песни в гр.Клисура

-провеждане на седмица на детската книга и Маратон на четенето

-Великденско хоро с участието на колектив за изворен фолклор,оркестър,танцов състав „Веселие”,група за художествено слово,детски танцов състав

Конкурс „Най – шарено яйце”

м.МАЙ

* Гергьовска люлка

- 11Май участие на групата за изворен фолклор в храмовия празник на църквата

 м.ЮНИ

-„Детство без граници” - Детско утро по повод Ден на детето

* участие на групата за изворен фолклор и танцов състав в нац.фестивал в Празника на розата в гр.Карлово,с.Столетово,събор“Хайдут Генчо“ гр.Хисар

м.ЮЛИ

* 182 години от рождението на Васил Левски участие на група за художествено слово
* Традиционен събор –празник на с.Васил Левски хоро с участието на колектив за изворен фолклор,оркестър,танцов състав „Веселие”,група за художествено слово,детски танцов състав

-Участие на колектив за изворен фолклор,оркестър,танцов състав „Веселие” в събора „Рожен 2019“

* Лятна детска занималня

м.АВГУСТ

* участие на колектив за изворен фолклор,оркестър,танцов състав „Веселие” в Средногорска плетеница гр.Баня

м.ОКТОМВРИ

-участие на на колектив за изворен фолклор,оркестър,танцов състав

„Веселие” в МФФ“Малешево пее и танцува“

-Национална седмица на четенето съвместно с детска градина „Радост“

м.НОЕМВРИ

* 1 ноември - Ден на народните будители участие на група за художествено слово
* участие на кукери и група за народни обичай в маскараден фестивал в гр.Бургас

м.ДЕКЕМВРИ

* поетична вечер посветена на 110 г.от рождението на Вапцаров

Коледни тържества

-„ Моята чудна Коледа!” - детско коледно утро в детската градина

-Коледен концерт с участието на колектив за изворен фолклор,оркестър,танцов състав „Веселие”,група за художествено слово,детски танцов състав

-конкурс за най - красива сурвачка

ПЛАН - ПРОГРАМА

за дейността

на Народно читалище ”Н.Й.Вапцаров 1906” 2020 г.

І. Основни цели:

-Утвърждаване на читалището като място за информация, общуване, успешни социални практики

* Развитие и обогатяване на културния живот, социалната и образователна дейност в населеното място;
	+ Съхраняване и популяризиране на българските културни традиции и наследство;
	+ Организиране на празненства, концерти и чествания на бележити

дати;

* + Развитие и подпомагане на любителското творчество;

ІІ.Основни дейности за постигане на целите:

Библиотека:

Обогатяване на библиотечния фонд;

Събиране и разпространяване на знания за родния край;

Изготвяне на витрини, изложби, онлайн информация за личности и събития; Организиране и провеждане на беседи по значими и актуални теми; Мероприятия за повишаване на читателския интерес – литературни четения, отразяване на Седмицата на детската книга;

Работа по проекти.

Любителско художествено творчество:

Организиране и провеждане на концерти - Коледен, осмомартенски,Великденски Представяне на изложби във връзка с празници и чествания;

Участие в национални и международни конкурси, изложби и фестивали; Участие в общински прояви и тържества;

Обучение и развиване на творческите заложби на децата. ІІІ. Дейности по месеци:

Културен календар 2020 г.

м.ЯНУАРИ

-Богоявление - хвърляне на кръста

-172 години от рождението на Хр. Ботев

 - „Аз съм вече по голям и за Христо Ботев знам“ съвместно с ЦДГ с. Васил Левски

- участие на кукери и група за народни обичай в межд. фестивал в гр.Перник, нац. фестивал в гр.Разлог и гр.Симитли

 м.ФЕВРУАРИ

- Трифон зарезан- традиционно зарязвяне на лозята съвместно с жители на селото и народно веселие пред читалището

-147 години от обесването на Васил Левски

 Възпоменателно честване на 147 години от обесването на Васил Левски – ежегоден ритуал с поднасяне на венци и цветя пред бюст- паметника на Васил Левски за отбелязване годишнина от гибелта на Апостола на свободата

- Вино и любов,любов и вино - Винария 2020

- участие на кукери и група за народни обичай в межд. фестивал в гр.Раковски гр.Карлово

 м.МАРТ

-1 март - ден на самодееца

- Баба Марта бързала мартенички вързала” - Детско утро с баба Марта

- Старчовден - провежда се на Сирни заговезни на площада на селото

- 3-ти март- Национален празник на България

 Тържествен концерт

 Витрина под наслов „Вечно живи”,с материали посветени на годишнината от Освобождението

-осмомартенски концерт с участие на самодейци .

- Тодоровден- народен обичай ” Кушия”- участие в организацията и провеждането на празника

- участие на кукери и група за народни обичай в нац. фестивали в с.Широка лъка и гр.Стара Загора.

 м.АПРИЛ

-1 април –Ден на хумора

 Вечер на смеха

- Лазаруване

-Великденско хоро -провежда се пред читалището с участието на самодейци

 Конкурс „Най – шарено яйце”

-участие на група за възрожденски песни в гр.Клисура

-провеждане на седмица на детската книга и Маратон на четенето

 м.МАЙ

- Гергьовска люлка

- 11май храмов празник на църквата „Св.Св. Кирил и Методий”

- участие на кукери и група за народни обичай в нац.фестивал в гр.Габрово

- участие на групата за изворен фолклор и танцов състав в межд. фестивал "Балкан фолк" в гр.Велико Търново

- 24 май-ден на Славянската писменост и култура

- Участие в празника на розата в гр.Карлово

 м.ЮНИ

-„Детство без граници” - Детско утро по повод Ден на детето съвместно с ЦДГ с. Васил Левски

- 144 години от гибелта на Хр. Ботев

 Теметична вечер –„Хр. Ботев-гениален поет и борец за свобода”

- участие на групата за изворен фолклор и танцов състав в нац.фестивал в гр.Априлци, ,с.Столетово

 м.ЮЛИ

 - 183 години от рождението на Васил Левски –Отбелязване на рождената дата на Апостола на Българската свобода и преклонение пред неговия подвиг с поднасяне на венци и цветя пред бюст- паметника на Васил Левски

- конкурс за най - добра декламация на стихотворение посветено на Апостола

- Традиционен събор –празник на с.Васил Левски

 - Лятна детска занималня

 м.АВГУСТ

- участие в ХII събор на българското народно творчество – Копривщица 2020

- участие на групата за изворен фолклор в международния фестивал „Богородична стъпка в Старозагорски минерални бани

 м.СЕПТЕМВРИ

- 135 години от Съединението на България

- участие на групата за изворен фолклор и танцов състав в межд. фестивали "Еврофолк" гр.Приморско и с.Дорково

 м.ОКТОМВРИ

- участие на група за възрожденски песни в гр. София

 м.НОЕМВРИ

- 1 ноември - Ден на народните будители

 Литературна вечер „Народни будители от родния край”

 - Вечер на християнското семейство

 м.ДЕКЕМВРИ

Коледни тържества

-„ Моята чудна Коледа!” - детско коледно утро

-Коледен концерт с участието на самодейци

-конкурс за най - красива сурвачка